
ITie  in  hac  dissertatione,  opusculo,  quod  offi¬ 
cium  a  juvene  medico  exigit  quodque  raro  nata¬ 
lem  superat  diem,  nullum  aliud  adfectasse  me¬ 
ritum,  nisi  adcuratis  collectionis  et  diligentis  in 
justum  ordinem  redactionis  eorum,  quae  de  hac 
re  in  adnexis  clarissimorum  virorum  scriptis  di¬ 
spersa  inveni,  non  effari  non  possum. 

Animadvertant  quoque  lectores  benevoli,  me 
non  ut  doceam ,  sed  ut  discam ,  scripsisse ,  meque 
ratum  esse ,  materiam  de  qua  disserere  consti¬ 
tui  ,  parti m  gravitate  rei,  quum  vix  ullus  existat 
morbus,  in  quo  non  momento  quopiam,  quodpiam 
clysma  indicatum  esse  possit,  partim  novitate  et 
utilitate,  quam  de  clystere  raro,  quantum  ego  scio 


ea,  quae  maximi  momenti  sunt,  conscripta  legere, 
imprimis  medicum  juvenem  vel  alterum  tentamen  ri- 
gorosum  vel  imo  praxin  ipsam  adeuntem  juvet,  com¬ 
mendatum  iri. 

Hanc  igitur  bonam  voluntatem  reputet,  atque 
viribus  deficientibus  ignoscat,  lectorem  [clementem 
rogatum  esse  vult 


Auctor. 


De  e  n  e  m  a  l  e. 


Ueflit  i  ti  o. 

^nema  est  medicamen  fluidum  per  anum  corpori  inft 
rendum. 

-  .  .*• 

IMstfnctfo  a  similibus. 

Enema  reliquis  medicaminibus  vel  forma  fluida  vel 
atrio  adplicationis  similis  est.  Ab  illis,  cum  quibus  formam 
eandem  habet,  qualia  sunt:  decocta,  infusa,  emulsa  etc. 
atrio  distinguitur.  Idem  atrium  autem  suppositoria,  in¬ 
jectiones  nec  non  vapores  et  cataplasmata  cum  clys- 
inate  habere  possunt.  A  suppositorio  forma  fluida,  ab 
injectione  majori  quantitate  differt  clysma  ,  vapores 
autem  et  cataplasmata  ad  partes  ani  externas  referun¬ 
tur,  neque  machina  ad  injiciendum  indigent. 

Synopsis  historica. 

Primam  clysmatis  ideam  in  medico  Aegyptio  ad- 
spectu  avis  Ibis ,  rostro  aquae  pauxillum  ano  suo  im¬ 
mittentis,  motam  fuisse,  fabula  refert.  Constat  poro 
Aegyptios  ex  more  ter  de  mense  clysmate  purgante  ceu 
remedio  prophylactico  usos  esse,  Graeci  et  Arabes  in 
permultis  morbis  clysmata  adhibuerunt.  Romanis  non 
fuerunt  ignota  et  quae  Celsus  de  hac  re  senserit,  addu¬ 
xisse  juvabit.  Ast  autem  in  libro  secundo  de  alvi  duc¬ 
tione:  Plerumque  vero  alvus  lotionibus  ducenda  est, 

quod  ab  Asclepiade  quoque  sic  vituperatum,  ut  ta¬ 
men  servatum  sit,  video  plerumque  saeculo  nostro  prae- 
teriri.  Est  autem  ea  moderatio,  quam  is  secutus  videtur, 
aptissima,  ut  neque  saepe  medicina  tentetur  et  tamen 
semel  vel  summum  bis,  non  ommittatur,  si  caput  grave 
est,  si  oculi  caligant,  si  morbus  majoris  intestini  est  quod 
Graeci  nominant,  si  in  imo  ventre  aut  in  coxa 

dolores  sunt  ;  si  in  stomachum  quaedam  biliosa  concurrunt, 
vel  etiam  pituita  eo  se,  humorve  aliquis  aquae  similis 
confert  5  si  spiritus  difficilius  redditur  5  si  nihil  per  se 
venter  excernit,  utique  si  juxta  quoque  stercus  est,  et 
intus  remanet  ;  aut  si  stercoris  odorem  nihil  dejiciens 
aeger  ex  spiritu  suo  sentit  5  aut  si  corruptum  est,  quod 
excernitur 5  aut  si  prima  inedia  febrem  non  sustulit; 
aut  si  sanguinem  mitti,  cum  opus  sit,  vires  non  patiuntur, 
tempusve  ejus  rei  praeteriit;  aut  si  multum  ante  morbum 
aliquis  potavit;  aut  si  is,  qui  saepe  vel  sponte,  vel  casu 
purgatus  est,  subito  habet  alvum  suppressam.  Servanda 
vero  illa  sunt:  ne  ante  diem  tertiam  ducatur;  ne  ulla 
cruditate  substante ;  ne  in  corpore  infirmo  ,  diuque  in 
adversa  valetudine  exhausto,  neve  in  eo,  cui  satis  alvus 
reddit  quotidie,  et  qui  eam  liquidam  habet  ,  neve  in 
ipso  accessionis  impetu,  quia,  quod  tum  infusum  est, 
alvo  continetur,  regestumque  in  caput  multo  gravius 
periculum  efficit.  Pridie  vero  abstinere  debet  aeger ,  ut 
aptus  tali  curationi  sit.  Eodem  die  ante  aliquot  horis, 
aquam  calidam  bibere,  ut  superiores  ejus  partes  mades¬ 
cant :  tum  immittenda  in  alvum  est,  si  levi  medicina 
contenti  sumus,  pura  aqua;  si  paulo  valentioN,  mulsa; 
si  leni,  aqua,  in  qua  foenuin  graecum ,  vel  ptisane, 
vel  malva  decocta  sit:  si  reprimendi  causa  ex  verbenis. 
Acris  autem  est  marina  aqua,  vel  alio  sale  adjecto;  at 
utraque  decocta  commodior  est.  Acrior  fit,  adjecto 
vel  oleo,  vel  nitro,  vel  meile  quoque.  Si  acrior  est, 
eo  plus  extrahit,  sed  minus  facile  sustinetur.  Jd  quod 

infunditur,  neque  frigidum  esse  oportet,  neque  calidum, 
ne  alterutro  modo  laedat.  Cum  infusum  est  quantum 
fieri  potest,  continere  se  in  lectulo  debet  aeger,  nec 
primae  cupiditati  dejectionis  protinus  cedere:  ubi  ne- 
cesse  est,  tum  demum  desidere.  Fereque  eo  modo  dempta 
materia,  superioribus  partibus  levatis ,  morbum  ipsum 
mollit.  Cum  vero,  quoties  res  coegit,  desidendo  aliquis 
se  exhauisit ,  paulisper  debet  conquiescere ,  et  ne  vi¬ 
res  deficant,  utique  eo  die  cibum  assumere ,  qui  ple¬ 
nior  an  exiguus  sit  dandus,  ex  ratione  ejus  accessio¬ 
nis,  quae  exspectabitur.  Haec  Celsus,  ex  quibus  prae¬ 
ter  alia  computare  fas  est,  quanti  tempore  illo  Romanis 
medicis  fuerint  clysmata.  Hispanis  quondam  enema  re¬ 
medium  fuisse  universale’,  historia  refert.  Decker  us 
contra  pituitam  et  inde  natam  anxietatem  5  Dolaeus 
emollientia  et  antispasmodica  in  convulsionibus  com¬ 
mendat.  Sanavit  clysmatibus  convenientibus  II  e  r  cules 
S  a  x  0  n  i  a  Hypochondriam  hucusque  insanablem ,  hae- 
morrhagias  similibus  compescuit  H  0  r  s  t  i  u  s  ,  eorumque 
virtutem  in  hydroencephalo  effert  E  tt  in  ii  1 1  e  r.  V  0 1  ca¬ 
ni  er  in  sterilitate,  Gabeleov  in  molestiis  insanabili¬ 
bus  puerperarum,  Helwigetliondelet  in  amaurosi  ex 
abdominali  passione  scaturienti  inulto  cum  fructu  adplica- 
verunt*  Prosp  e  r*us  Albinus  quartana  rebelli  detentus, 
Aeg}rptiorum  praeceptum  secutus,  clysmate  ex  libra  de-  • 
cocti  Maj oranae  cum  unciis  tribus  olei  de  lauro  se  libe¬ 
ravit ,  nec  non  alios  eodem  morbo  adfectos  hoc  reme¬ 
dio  sanavit.  Rayger  eruptionem  variolarum  cunctantium 
promovit.  In  hypochondria  optimo  effectu  usus  est  Mar¬ 
tin  i  clysmatibus  ex  herbis  paratis  et  purgantibus,  sale 
vel  oleo  multum  im  praegnatis.  Licet  virtus  clysmatum 
rite  adplicatorum  experientia  confirmata  fuisset ,  tamen 
Hei  m  0  n  t  i  u  s  et  P  a  r  a  c  e  1  s  u  s  clysterium  remedium  tur 
pissimum  et  absurdissimum,  nec  non  bestiale  vocave¬ 
runt,  atque  ex  peno  medicamentorum  omnino  proseri- 

bendutn  esse  censuerunt.  Contra  Hali  e  rus  ingeniosus, 
Tissot  expertissimus,  Zimmermann,  Clossius 
Medicus,  que  eorum  adplicationem  magnopere  defende¬ 
runt.  Gallis  haec  remedii  forma  inultum  placuit,  Germani 
autem  introductioni  clysmatum  valde  restiterunt,  et  fue¬ 
runt,  qui  adplicationem  tam  periculosam  haberent,  ut  prius 
testamentum  signassent.  Ultimis  autem  temporibus  hic 
timor  et  praejudicia  reliqua  praecipue  conatibus  Cl. 
Kaempfii  penitus  evanuerunt. 

Agendi  ratio  in  genere. 

Actio  clysmatum  quum  ex  eorum  natura  tum  ex 
proprietate  atque  functione  intestini  crassi,  seu  loci, 
cui  adplicatur  intelligitur.  Hic  locus  reliquis  locis  me¬ 
dicamentosis  valde  ditfert.  Recta  quantitate  clysma 
injectum  in  contactum  venit  cum  membrana  mucosa, 
inferioris  partis  canalis  intestinalis  ad  valvulam  ileo 
coecalem  usque,  sic  ut  totum  rectum  et  colon  effectum 
experiatur.  Quae  pars  intestini  inagna  irritabilitate  nec 
minori  sensilitate  gaudet  et  praedominante  resorptione 
venosa  excellit.  Huc  accedit,  quod  temperiei  vicissi¬ 
tudini  minus  assuefacta  et  corporum  heterogeneorum 
adtactui,  medicamentis  validius  percellitur.  Caloris 
gradus ,  qui  a  cute ,  faucibus ,  oesophago  et  ventri¬ 
culo  bene  adhuc  feruntur,  jam  hujus  partis  dolorem 
excitant  et  remedia  acria  atque  irritantia,  quae  supe¬ 
riorem  canalis  partem  vix  afficiunt,  pro  hoc  loco  ad 
mitigationem  oleosis  et  mucosis  obvolvenda  sunt.  Ma¬ 
teriae,  quae  actionem  suam  per  sanguinem  cito  dif¬ 
fundunt  ,  brevi  effectum  exerunt ,  si  per  clysma  inge¬ 
runtur,  quod  resorptionem  venosam  hoc  in  loco  vivi¬ 
diorem  esse  demonstrat.  Sic  si  Asa  foetida  per  anum 
infertur,  multo  citius,  quam  stomacho  ingesta,  hali¬ 
tum,  transpirationem  cutaneam  peculiari  odore  perfun¬ 
dit,  quum  stomacho  assumtum  ructus  solum  moderat. 
Eodem  modo  et  camphora  citius  tutiusque  agit.  Ob- 

servandum  tamen  est,  licet  in  intestino  crasso  re¬ 
sorptio  venosa  praedominetur  ,  illam  vasorum  lympha¬ 
ticorum  et  chyliferorum  jacere  aliquomodo;  ideoque 
assimilationem  minorem  esse  opportere  quam  in  supe¬ 
riore  intestini  parte.  Alias  enim  materiis  peregrinis 
assumptis  per  glandulas  assimilantes  migrandum  est; 
in  intestino  colo  et  recto  via  directa  et  brevissima 
in  sanguinem  perducuntur.  Quamobrem  narcotica  ,  im¬ 
primis  Opium,  Belladona,  Nicotiana  citius  atque  vali¬ 
dius  hic  agunt.  Acidum  borussicum  hac  via  pari  modo 
animalibus  infestum  inveniebatur. 

Hac  de  causa  regula :  dosin  medicamentorum  pro 
clysmate  quintuplam  solemnis  esse,  merito  falsa  ha¬ 
betur.  Sic  non  minus  juste  negatur,  elfectum  clys- 
matis  quinquies  diutius  durare,  quod  in  illo  solum 
casu  verum  est ,  ubi  remedia  adhibentur ,  quae  jam 
contactu  elfectum  exerunt,  quae  vero  in  sanguinem 
non  transeunt  vel  quorum  efficacia  saltem,  a  transitu 
in  sanguinem  potissimum  non  dependet  ubi  e.  g.  ner¬ 
vina,  tonica.  Sic  in  narcoticis,  quae  simul  resorbentur 
quintuplum  minime  adhibendnm  erit,  nisi  perfectam  nar- 
cosin  provocare  vellemus.  Mercurialia  hoc  atrio  tam  va¬ 
lide  ac  in  stomacho  agunt. 

Porro  clysma  extendit  intestinum  crassum,  mem¬ 
branam  mucosam  lubricat  et  citius  tardiusve  contra¬ 
ctiones  excitat,  fluidumque  vel  ejicitur,  vel  in  circu¬ 
lum  sanguinis  perfertur.  Agit  clyster  aut  in  intesti¬ 
num  rectum  aut  in  proxima  organa,  aut  remediorum 
per  os  assumtorum  elfectum  ex  hac  parte  auget  et  multi¬ 
plicat,  aut  ubi  accessu  ad  ventriculum  denegato  alius 
ad  tubum  intestinalem  aditus  non  superest,  hujus 
vices  agit.  Id  circo  clysmata  adplicantur,  ubi  topice 
in  intestinum  rectum  et  in  partem  tubi  intestinalis  in¬ 
feriorem  vel  in  organa  proxime  adjacentia  agendum 
est;  vel  ubi  per  os  et  organa  deglutientia  remedia 
inferri  nequeunt,  vel  ubi  a  superiore  tubi  alimentari 

parte  non  feruntur  e*  g.  in  inflammationibus ,  primis 
viis  mechanice  occlusis ,  in  aphagiis  et  dysphagiis, 
in  asphyxiis  et  in  casibus,  ubi  aegrotus  sui  neque 
conscius  neque  compos  est,  e.  g.  apoplexia. 

Propagatio  ad  corporis  penetralia  per  hanc  viam 
exceptis  illis,  quae  systema  nervosum  eminenter  fe¬ 
riunt  ,  ob  parciorem  resorptionem  difficilis  est  $  hac  de 
causa  ubi  nutriendum  est  per  clysma,  effectus  non 
tam  luculenti  sunt.  Morbi  vero  abdominales  fere  om¬ 
nes  clysmata  desiderant,  et  optimo  successu  adhiben¬ 
tur.  Maxima  morborum  pars  in  abdomine  nidulatur 
et  Hi  p  p  ok  r  at  es  jam  queritur,  plurimos  eorum,  qui  mor¬ 
bis  succubuerunt,  mortis  germen  abdomine  gessisse 5 
pariterque  nemo  medicornm,  qui  vitam  humanam  per¬ 
spexerit,  abdomen  maximopere  passionum  impetum  sus¬ 
tinere  debere,  negabit.  Quo  sequitur,  ctysmatum  ef¬ 
fectura  atque  virtutem  in  his  casibus  saluberrimam 
eorumque  adplicationem  creberrimam  esse  non  posse. 
In  febribus  cum  summa  debilitate,  ubi  remedium  pur¬ 
gans  adhiberi  nequit  et  tamen  alviductio  necessaria 
est,  ante  et  post  operationes  chirurgicas,  ubi  inte¬ 
stinum  rectum  evacuandum  vel  cito  vel  sine  aegrimotu 
clysmata  nullo  alio  remedio  possunt  suppleri. 

Adplicatio» 

a}  8 itus  aegri 

Aegrotus,  qui  clysterisatur ,  incubat  dextro  cor¬ 
poris  lateri  in  margine  lecti  sinistra,  pelvis  sit  trunco 
elatior,  corpore  incurvato,  ut  musculi  abdominiales 
relaxentur ,  femoribus  ad  abdomen  modice  adtractis ; 
linteum  substernatur,  ad  munditiem  servandam.  Si 
autem  agrotus  supinus  jacens  situm  commutare  nequit, 
sive  ob  debilitatem  nimiam  sive  oh  magnas  haemorr- 
hagias  praecavendas,  uti  post  operationes  gravissimas, 
sive  quod  sui  non  conscius  sit,  tunc,  crura  flexa  eri- 


gnntnr  et  distrahuntur,  atque  distenenda  sunt,  et  sup¬ 
posito  sub  osse  coccygeo  linteo  rite  complicato  po¬ 
dex  elevatur.  Fit  nonnunquam,  ut  clysma  ad  inte¬ 
stinum  crassum  non  perveniat,  statimque  regurgitetur, 
vel  quia  intestinum  rectum  nimis  sensile  facillime  in 
contractiones  erumpit ,  vel  ob  tumores  haemorrhoida- 
les  praegrandes,  vel  ob  faeces  accumulatas,  induratas- 
que,  vel  quod  intestinum  crassum  in  quadam  distantia 
ab  ano  coarctatum  est.  Primo  casu  sipho  canulla  fle¬ 
xili  (ex  gummi  elastico  confecta)  sit  instructus,  ultimo 
autem  vollsella  erit  inquirendum,  et  juxta  praecepta 
Chirurgiae  agendum.  Si  intestinum  rectum  nimis  sen¬ 
sile,  apex  canuliae  inversa  atque  recenti  intestini  gal¬ 
linae  parte  obtegi  potest. 

Ceterum  notandum,  quo  junior  homo  est,  eo  magis 
extenditur  intestinum,  eoque  plus  vim  tonicam  amittit. 

b)  Clysmatis  partes  constituentes ,  dosis  tempe¬ 
ratura,  modusque  adplicationis. 

Clysma  vel  uno  atque  mero  consistit  fluido,  vel 
est  compositum,  hoc  in  casu  excipientia  et  excipienda 
distinguuntur.  Excipientia  sunt:  aqua,  lac,  oleum, 
vinum,  jura,  infusa,  decocta,  solutiones,  aquae  mine¬ 
rales.  Excipienda:  Mucilago,  sapo,  mei  saccharum, 
gummi-resinae ,  sales,  extracta,  olea  pinguia,  tincturae, 
balsama  ,  eamphora  ,  Moschus  etc, 

Dosis  unius  clysmatis  inter  uncias  duas  et  se¬ 
decim  fluctuat.  Clysmata  evacuantia  novem,  decem 
et  duodecim  uncias  exigunt  fluidi ,  resorbenda  et  reti¬ 
nenda  duas  quatuor  vel  sex  Infantibus  minorem  dosin 
tribuendam,  quilibet  intelliget.  Citeriora  saepius  de 
die  adplicantur,  eorum  retentio  parca  quantitate,  mu¬ 
cosis  et  opiatis  additis  adjuvatur. 

Individua  nimis  sensilia  vel  asthmatica  vel  gra¬ 
vida  magnam  qnantitatem  nunquam  admittunt. 

Temperatura  justa  plerumque  optime  definitur 
sensu .  qui  excitatur  amoeni  caloris  admoto  ad  pal- 

pebrara  inferiorem  siphone  fluido  jam  impleto.  Clysmata 
fervida  mortem  adferunt,  Clysmata  antiphlogistica  et 
solventia  sint  tepida  ,  reliqua  omnia  calida. 

c)  Injectio  ipsa. 

Fluidum  siphoni,  cujus  descriptioni  utpote  rei 
notissimae  hoc  in  opusculo  suppersedere  possum,  per 
aperturam  superiorem  infunditur  et  pistillum  inprimatur, 
ut  fluidi  superficies  cum  margine  aperturae  in  eodem 
aequore  jaceat,  hoc  consilio  ne  unacum  clysmate  aeris 
quantitas  corpori  intrudatur  ;  dein  clauditur  sipho. 
Nunc  canulla  eburnea  vel  ossea  oleo  illita  et  ad  cala¬ 
mum  anserinum  crassa  ad  profundidatem  unius  et  dimi¬ 
dii  fere  pollicis  leniter  per  anum  infertur,  juxta- 
que  decursum  intestini  recti  dirigitur  h.  e.  perinte- 
stinum  rectum  sursum  et  antrosum  sed  aliquid  obli¬ 
que  ab  ano  versus  symphysin  ileo-sacralem  movetur. 
Dein  sypho  ipse  cum  canula  stannea,  immittitur.  Index 
et  medius  manus  sinistrae  digitus  adprimit  canullam  si¬ 
phoni,  qui  pollice  et  reliquis  digitis  et  in  positione  et 
in  directione  figitur,  ne  manu  dextra  premente  profun¬ 
dius  ete’obliquius  agatur  5  dextra  manus  paullatim  tor¬ 
quendo  pistillum  penitus  imprimit.  Quo  facto  sipho  et 
canulla  provide  removentur,  et  aeger  supinus  cruribus 
extensis  decumbere  jubetur. 

Ex  pluribus  pro  immittendo  clysmate  adparatibus 
unius  saltem  meminisse  hoc  in  loco  juvabit,  Est  illa  pro  fu¬ 
mo  Nicotianae. 

Qui  nonnunquam  inferendus  est  fumus  Nicotianae 
optime  sequenti  modo  simplici  ingeritur :  Unum  fistulae 
caput  figulinum  impleturNicotiana  atque  accendirtur,  apex 
tubuli  .fistulis  rotundata  et  oleo  bene  illita  immittitur  ano, 
alterum  caput  inversum  super  imponitur,  utrumque  jun¬ 
ctum  charta  humida  involvitur,  fumusque  ore  in  inte¬ 
stinum  rectum  leniter  inflatur. 

IBivisio  clysiiiatiiin* 

Clysmata  secundum  varium  quem  habemus  respe¬ 
ctum  ,  vario  modo  dividi  possunt*  Ex  multis  vero  se¬ 
quentem  adducere  optimum  esse  censui,  nempe  divisio¬ 
nem  clysmatum  in  1)  simplicia  ,  2j  untrientia,  3)  me¬ 
dicata.  Medicata  subdividuntur  in  illas  species ,  quae 
nobis  ex  systemate  clarissimi  Hartmanni  satis  notae 
sunt. 

A.  Clysmata  si  m  p  1  i  c  i  a. 

Haec  clysmata  ex  mera  aqua  parantur  ,  et  inter  se 
solo  gradu  differunt. 

a.  Aqua  temperaturae  ordinariae,  sufficiente  quan¬ 
titate  injecta  intestinum  crassum  mole  et  volumine 
suo  mechanice  extendit,  fibrillas  musculares  ad 
contractionem  incitat,  et  hoc  tmodo  ad  evacuandos 
faeces  confert.  Si  autem  canalis  intestinalis  re¬ 
sorptio  vivacior  siinulque  alvus  pertinaciter  clausa 
est:  clysma  retinetur  et  balnei  interni  localis  vi¬ 
ces  agit  5  aqua  autem  per  radiculas  lymphathicas 
venosasque  resorbetur  5  quo  facto  lene  refrigerium 
persentitur  et  urinae  limpidae  et  aquosae  emmit- 
tuntur.  Si  clysma  vel  parte  vel  totum  emittitur,  ple- 
rumquae  scybala  in  intestino  crasso  accumulata  se- 
cum  effert. 

b.  Clysmata  ex  aqua  temperaturae  altioris ,  uti  32° 
R.  saepius  repetite  relaxationem  efficiunt  atque 
obstipationem  habitualem  augent. 

c.  Illa  ex  aqua  fervida  lethalia  evadunt. 

d.  Clysmata  ex  aqua  temperaturae  ea  corporis  aliquo 
minoris  multo  cum  fructu  in  iis  adhabientur,  qui¬ 
bus  instetina  laxa  sunt,  quum  huic  organo  tonum 
addere  valent. 

e)  Clysmata  frigida  ab  initio  contractiones  intestini 
augent ,  saepe  evacuationes  faecum  citissime  efficiunt, 
magnam  caloris  vim  intestino  nec  non  corpori  subito 
subtrahunt  et  sanguinem  ex  vasis  abdominis  capillari¬ 
bus  magis  versus  caput  et  thoracem  repellunt;  eorum 
usum  artuum  dolores  insequutos  esse ,  observatores 
docent;  in  haemorrhagiis  passivis,  si  calore,  siti,  cutis 
siccitate  comitantur,  utilissima  evadunt. 

B.  Clysmata  nutrientia. 

Constituuntur  haec  clysmata  jusculis  carnium  non 
salitis,  solutionibus  gelatinae  et  gummi ,  pane  decocfo, 
diversis  lactis  speciebus,  vitellis  ovorum,  decocto  ra¬ 
dicis  Salep,  Oryzae  ,  Ichthyocollae. 

Quaecumque  autem  ad  nutriendum  per  intestinum 
inferuntur,  parca  sint  quantitate  ,  ne  per  contractiones 
mole  excitatas  ejiciantur,  sed  ut  resorbeantur.  Animad¬ 
verti  autem  debet,  quod  nutritio  tali  modo  inducta  ab 
illa,  quae  via  normali  incedit,  magnopere  superetur; 
ideo  talia  clysmata  saepius  repetenda  erunt ;  calor  eo¬ 
rum  corporis  temperiei  sit  aequalis. 

Casus,  in  quibus  ad  haec  refugimus,  sunt :  morbi 
organici  faucium  et  oesophagi ,  carcinoma  ventriculi, 
haematemesis,  inflammatio  superioris  partis  ductus  ali— 
mentaris  per  varias  causas  e.  g.  per  acida  concentrata 
et  similia  producta. 

C.  Clysmata  medicata. 

Innumera  ,  quae  natura  nobis  suppeditat,  corpora 
medicata  sub  forma  clysmatis  varia  causa  adplicantur, 
et  quidem  vel  ad  occultandum  saporem  ingratum  et  odo¬ 
rem  nauseosum  e.  g.  quum  Asa  foetida  porrigenda  est, 
vel  quia  ventriculus  pro  alicujus  remedii  actione  nimis 
sensilis  est,  vel  ut  efficax  ad  ductum  intestinalem  revo- 

catio  inducatur,  vel  ut  via  compendiaria  in  organa  vi¬ 
cina  agatur.  Conditio  autem  a  parte  remediorum ,  sine 
qua  non  est,  ut  in  formam  fluidam  redigi  possint. 

Dosis  remediorum  in  gene-re  sic  definitur,  ut  dica¬ 
tur,  duplex  aut  triplex  ejus,  quod  per  os  infertur,  sumen¬ 
dum  esse  et  quidem  l)  quia  intestina  crassa  ad  re¬ 
actionem  difficilius  sollicitantur,  quam  ventriculus  et 
intestina  tenuia $2)  quia  eorum  superficies  minore  gau¬ 
det  extensione. 

Et  profecto  sulfas  natri,  china  et  alia  in  duplici 
quantitate  porrigenda  sunt.  Ast  non  omnes  substantiae 
effectum  suum  in  solam  membranam  mucosam  exerunt. 
Plui  •es  e.  g.  solutiones  vinosae  atque  opiata ,  totales 
resorberi  possunt ,  et  directe  et  forsitan  citius  in  cir¬ 
culum  sanguinis  vehuntur,  quum  resorptio  venosa  eo¬ 
dem  modo  ac  in  intestinis  tenuibus  hoc  loco  viget.  Sic 
secundum  experientiam  medicorum  sagacissimorum  opium 
hac  via  eadem  celeritate  sub  eadem  dosi  narcosin  pro¬ 
vocat. 

Quod  facile  est  conceptu,  si  intestinum  crassum  et 
vacuum  ej usque  superficies  fere  arescit  atque  sitit,  dum 
ventriculus  et  duodenum  atque  ileum  muco  multo  et 
crasso  sunt  obducta. 

Notandum  porro  est ,  clysmata  medicata ,  si  inji¬ 
ciuntur,  a  faecibus  pro  parte  absorberi,  quin  in  corpus 
agere  possint  5  quamobrem  semper  intestinum  crassum 
a  faecibus  liberandum  erit  per  clysmata  simplicia ,  quo 
facto  demum  ad  medicata  transgrediendum. 

] .  Clysmata  evacuantia. 

Aptissima  sunt  ad  alvum  evacuandam ,  quum  mite 
ac  sine  alio  detrimento  agant,  quum  neque  chymus  ne¬ 
que  chylus  praesens  imminuatur 5  et  si  retentio  faecum 
vel  excrementorum  solum  in  inertia,  nimia  oppletione 
vel  levibus  spasticisque  abdominis  adfectionibus  radi¬ 
catur,  effectum  prosperum  raro  denegant.  Majori  volu¬ 
mine  adhibenda  sunt  (in  adultis  ad  uncias  duodecim) 

Parantur  ex  infuso  chamomillae  cum  aliquot  cochleari¬ 
bus  olei ,  additisque  salis  culinaris  pugillis  aliquot  vel 
parva  quantitate  saponis  ,  mellis  ,  sacchari  ad  unciam 
semis ,  unam 5  in  casibus  obstinatis  duo  ad  quatuor 
cochlearia  olei  Ricini,  vel  uncia  semis.  una  salis  ama¬ 
ri.  vel  Glauberi  adduntur. 

7 

2)  Eccoprotica. 

Parantur  ex  Cassia,  prunis ,  tamarindis  manna, 
meile,  oleis,  quorum  unicae  duae  ad  tres  sumuntur  in  de¬ 
coctis  mucosis  vel  in  decocto  Mercurialis  annuae  in  illis 
casibus,  in  quibus  ventriculus  haec  remedia  non  tolerat. 

3)  D  rastica. 

Parantur  ex  Senna,  Scamonio,  Jalappa,  Colocyn¬ 
thide,  Rheo  barbaro ,  sulfate  lixivae,  natri  magnesiae. 

Inertem  motum  peristalticum  intestinorum  alacrio¬ 
rem  reddunt,  humorumque  entericorum  secretionem  ad¬ 
augent. 

Dantur  praecipue  ,  ubi  derivatio  valida  ad  polum 
intestinorum  aversum  efficienda,  sanguinis  ad  uterum 
vel  haemorrhoides  agendus,  congestiones  ad  partes  su¬ 
periores  et  cerebrum  tollendae  sunt. 

4)  Solventia. 

Constituuntur  e  decoctis  mucosis,  oleosis  plantarum 
materia  solventi  sic  dicta  extractiva  praeditarum*,  fu¬ 
rnariae,  taraxaci ,  graminis,  althaeae,  furfurum,  additur 
hujusmodi  decoctis  sapo,  mei,  saccharum,  oleum,  buty- 
rum?  sal.  Emolliunt  faeces  duras,  lubricant  intestinum  et 
inci  tant  alvi  ductionem. 

Talia  sunt  etiam  clysteria  visceralia  Cl.  Kaem- 
pfii  quae  tempore  novissimo  magna  injuria  negligun- 
tur.  Celeberrimus  ille  vir  ad  clysmata  sequentes  jubet 
adhibere  materias:  Radicem  et  herbam  taraxaci,  radicem 
graminis,  valerianae  minoris ,  herbam  cardui  benedicti, 
herbam  furnariae,  marubii  albi  5  llores,  radicem  et  her¬ 
bam  amicae^  summitates  et  flores  millefolii^  flores  cha¬ 
momillae  ,  verbasci :  furfures  tritici  et  secalis. 


Nec  non  lapathum  acutum,  rubiam  tinctorum,  dul- 
camaram;  ononidem  spinosam,  simarubam  ,  cicutam 
majorem ,  folia  aurantiorum ,  rosmarini,  mentham  pi- 
peritam,  fel  taurinum  asamque  foetidam. 

In  morbis  qui  e  dyscrasia  venosa  et  atrabiliari  pro¬ 
deunt:  in  morbo  atrabiliari,  in  febri  atrabiliari,  infarctibus 
organorum  abdominalium,  in  arthritide  anomala,  in  hae- 
morrhoidibus,  lithiasi*  In  physconia  jecinoris  et  mesen¬ 
terii  venosa,  melaena,  in  melancholia  et  hypochondria 
cum  materia,  indicata  sunt  hujuscemodi  clysmata.  Usu 
continuo  secretiones  largiores  membranae  mucosae  ca¬ 
nalis  inferioris  producuntur,  quae  forma  multifaria  in 
lucem  prodeunt ,  nunc  seu  tenax  lympha  plastica,  nunc 
sanguinis  cruma  obscura,  nunc  massa  polyposa,  fibro¬ 
sa,  cum  membranosis  et  ramosis  excrescentiis,  nunc 
tanquam  substantia  similis  faecibus  Cofleae,  nunc  quasi 
mucus  tenax  et  vitreus  casei-  vel  lardiformis.  Tales 
secretiones  criticam  involvere  significationem,  satis  pa¬ 
tebit.  Hisce  clysteribus  visceralibns  icteri,  hydropes, 
haemorrhagiae  et  blennorrhagiae,  cachexiae  universales, 
impetigenes  pertinaces,  ulcera  venosa  auctore  Kaem- 
pfio  non  raro  sanabantur. 

Eodem  scopo  aquae  minerales,  nempe  Thermae 
Carolinarum,  a  Marienbad,  Kreuzbrunn  et  similes  adhi¬ 
beri  possunt.  Dosi  inferuntur  modica  bis  aut  ter  de  die. 
5)  Acida. 

Huc  sequentes  spectant  materiae  medicatae :  aci¬ 
dum  citricum,  aeeticum,  acidum  nitricum  alcoholisatum. 
Dosis  est  ad  drachmam  unam  usque  tres  in  libra  aquae 
communis  $  frigida  fere  esse  debent. 

Nimis  acida  vel  adstringunt  vel  irritant.  Veteres  in 
febribus  biliosis  ad  cutis  calorem  mitigandum  adplica- 
verunt.  Inflammatio  praesens  usum  interdicit, 
b)  Tonica  et  adtrigentia. 

Pertinent  huc  omnia  remedia,  quae  sub  titulo  ro- 

borantium  plerumque  comprehenduntur  :  docota  Chinae, 
Gentianae  luteae,  Erythrae,  Centaurei,  gallarum, 
rosarum  rubrarum;  clysmata  valde  acida,  vel  illa 
cum  acetate  plumbi,  alumine 5  decocta  Millefolii,  Sal¬ 
viae,  Tonnentillae ,  Batanhiae,  Gumini  Kino ,  Bis- 
tortae.  Magis  roborantia  ex  lichene  Islandico,  cortice 
Salicis 5  Chinae  ejusque  salibus.  Si  China  adhibetur: 
semper  pulvis  Chinae  admiscendus  decocto.  Dantur 
ad  arcendas  nocivas  alio  secretiones  vel  ad  roboran¬ 
dam  inferiorem  intestini  partem.  In  primo  casu  magna 
sit  cautio.  Ouamobrem  praescribuntur  in  prolapsu  in¬ 
testini  recti,  in  haemorrhagiis  passivis,  in  nonnulis  ec- 
crisibus  diarrhoicis  et  serosis  sine  dolore  et  febre 
incedentibus.  China  ad  paroxysmum  praevertendum 
in  febribus  perniciosis  adhibetur.  Absint  in  morbis 
organicis  et  inflammatoriis  intestini  recti. 

D  osis  horum  modica  sit ,  ut  aliquamdiu  reti¬ 
neantur. 

7.  Stimulantia* 

Constituentia:  Infusum  Valerianae  etc.,  solutiones 
Terebinthinae,  asae  foetidae,  cum  oleo  aut  vitelli  ovi 
subactae,  omnes  tincturae  vinosae  et  alcoholicae,  vina 
simplicia  et  composita,  atheres.  Vinum  per  intestinum 
adplicatum  ebrietatem  excitasse  visum  est. 

D  antur  in  spasmis  musculorum  vitae  organicae, 
in  insulto  histerico,  in  debilitate  summa,  ubi  remedia 
alia  alio  loco  adplicata  nihil  valuerunt. 

8.  Acria*  Huc  proxime  pertinent. 

a)  Clysmata  ex  aceto.  Est  remedium  summi  mo¬ 
menti ,  derivans  et  topice  irritans,  utilissimum  in  ad- 
fectionibus  cerebri  inflammatoriis ,  in  mania,  raetro- 
mania ,  in  febribus  biliosis  et  putridis,  haemorrhagiis. 
apoplexia,  in  cephalalgia  in  dysenteria  putrida,  in 
expansione  intestinorum  meteoristica,  in  helminthiasi, 
in  obstructionibus  pertinacibus,  in  herniis  incarceratis. 
Clysmata  acetosa  pro  re  nata  vel  aqua  frigida  vel 

tepida  additis  tribus  vel  quatuor  cochlearibus  aceti 
vini  pro  adultis ,  aut  aliis  medicaminibus  constant ,  in 
morbis  asthenicis  et  putridis  tria  usque  octo  grana 
Camphorae  admiscentur. 

b)  Clysmata  e  liquore  Ammonii  caustico. 

In  affectionibus  intestinorum  pertinaciter  spasticis 
vel  paralyticis  et  similibus  totius  organismi,  in  colica, 
in  obstructione  flatulenta,  meteorismo,  tympanitide,  in 
apoplexia,  paralysi,  in  asphyxia,  in  spasmis  gravi¬ 
bus  universalibus. 

Parantuur  ex  aqua  frigida  vel  tepida ,  dococto 
avenae,  infusis  antispasmodicis  cum  quinque,  decem, 
viginti  guttis  Ammonii  puri  liquidi.  In  flatulentia  et 
tympanitide  liquor  Ammonii  anisati  adhibetur. 

c)  Clysmata  ex  terebinthina,  oleo  Crotonis,  Aloe. 

Probentur  in  obtructionibus  pertinacibus,  helmin¬ 
thiasi,  paralysi  vesicae,  intestini  recti  etc.  Cl.  Culi  en 
terebintinae  drachmis  una  tribus  cum  vitello  ovi  tritis 
commendat  in  pertinacibus  obstructionibus  et  spasmis 
intestinorum,  utilia  sunt  in  morbo  verminoso,  malo 
caduco. 

d)  Clysmata  e  fumo  Nicotianae. 

Virtus  horum  essentialiter  differt  ab  illa ,  quam 
continet  infusum  nicotianae  sub  hac  forma  adplicatum. 
Fumus  enim,  continens  potissimum  magnam  vim  olei 
empyreumatici ,  effectum  irritantem  et  incitantem  ex¬ 
serit  ,  ideo  in  illis  casibus  solum  adhibenda ,  ubi  in¬ 
flammatio  deest.  Abusui  sunt  proh  dolor  in  herniis 
incarceratis  et  pertinacibus. 

In  tali  casu  et  in  genere  in  spasmis  intestinorum 
asphyxia  etc.  solum  tunc  utilia  sunt,  si  status  atoni¬ 
cus  vel  paralyticus  locum  habet,  et  magnam  semper 
exigunt  cautelam.  Nonnunquam  et  narcotice  agunt. 
In  gravi  vis  vitalis  exhaustione  et  asthenia  adhi¬ 
benda  non  sunt.  In  suffocatis  caveatur,  ne  nimia 

extensione  intestinorum  pulmones  comprimantur.  Proprio 
ut  suppra  exposui  adparatu  ad  plicantur. 

93  Clysmata  narcotica. 

Remedia  narcotica  non  minori  vi  in  intestino  ac 
in  ventriculo  agunt.  Sic  narcosis  ex  infuso  h}ro- 
scyami  cum  duobus  granis  opii  puri  orta  observabatur. 
Adhibetur  plerumque  laudanuin  simplex  in  decocto  ca¬ 
pitum  papaveris  vel  in  vehiculo  mucoso.  Morbi  orga¬ 
nici  intestini  crassi ,  uteri ,  vesicae  haec  clysmata 
expostulant. 

a)  Opium,  datur  in  apto  vehiculo,  cui  pro  adul¬ 
tis  quinque  usque  decem  guttae  Tincturae  Oppi  ad¬ 
ditur.  Praescribitur  in  spasmis  intestini,  vesicae,  uteri 
praecipue  in  hypochondriacis  et  hystericis  5  in  spas¬ 
mis  universalibus  naturae  nervosae,  in  diarrhoeis  im¬ 
modicis  et  damnosis,  colliquativis,  in  tenesmo.  Ad¬ 
ditur  quoque  illis  clysmatibus  quae  diutius  retinen¬ 
da  sunt. 

b}  BelIadonna$  decoctum  hujus  herbae  datur  in 
indurati one  canalis  intestinalis  et  uteri. 

e)  Nicotiana;  clysmata  ex  decocto  hujus  herbae 
parata  efficacissima  sunt,  majoremque  quam  hucusque 
adtentionem  merentur.  Vis  irritans  et  stimulans  parva 
quidem,  magna  vero  in  relaxando  fibrillas  5  brevi  post 
adplicationem  aegroti  universalem  delassationem  et 
debilitatem  vertiginemque  experiuntur,  imo  in  ipsam 
asphyxiam  incidunt. 

In  spasmis  tetanicis  optimo  successu  atque  tutius 
quam  interne  adplicatum  agit,  imo  in  tetano  trauma¬ 
tico,  in  spasmis  tonicis  tubi  intestinalis,  in  herniis 
incarceratis  remota  inflammatione ,  in  alvo  ob  spas¬ 
mum  tonicum  vel  paralysin  adstricta,  in  ischuria  si¬ 
mili  successu  splendidissimo  adhibentur.  Non  minus 
prospere  in  ahsphyxia  demersorum  et  frigore  confe¬ 
ctorum  adplicantur. 

Ilaec  clysmata  magnam  exigunt  praecautionem 
quoad  quantitatem  adpiicati.  Decem  grana  foliorum 
Nicotianae  siccorum,  et  in  tetano  scrupulus  unus  suf¬ 
ficiunt  effectibus  generalibus  producendis.  Semel  aut 
bis ,  in  tetano  ter  quarterve  de  die  adhibentur.  In  as¬ 
phyxia  certe  magis  nocent,  quam  prosunt  et  in  as¬ 
phyxia  neonatorum  semper  vitanda  sunt. 

Mentio  hic  facienda  est  clysmatum  e  gaso  acidi 
carbonici,  quae  in  febri  putrida  cum  saburra  putre¬ 
scente  et  ulceribus  gangraenosis  et  putridis  intestini 
recti  commendantur. 

10)  Clysmata  relaxantia. 

3Iateriam  horum  suppediant  :  decocta  Althaeae, 
Malvae  et  quidem  foliorum,  florum  et  radicum,  semi¬ 
num  lini  furfurum  tritici,  radices  Salep,  foenoris  graeci, 
hordei  perlati  et  crudi,  amyli,  seminum  Cydoniorum, 
juria  carnium  gelatinosa  et  oleosa,  variae  lactis  species. 
Parva  dosi  sunt  porrigenda. 

Formant  fomentum  internum,  praecipue  agunt  in 
membranam  mucosam  intestini  et  in  organa  abdomi¬ 
nalia.  Adhibentur  in  inflammatione  intestini,  vesicae, 
uteri,  renum,  testiculorum,  prostatae.  Cavendum,  ab 
his  in  debilitate  universali  vel  locali  intestinorum. 

11)  Clysmata  debilitantia,  temperantia,  refri¬ 
gerantia. 

Proxima  huc  pertinent  clysmata  ex  aqua  egelida, 
sero  lactis,  tamarindis$  adduntur  sales  neutrales,  ni¬ 
trum,  sal  culinaris,  acida  vegetabilia.  Dantur  in  fe¬ 
bribus  inflammatoriis ,  praecipue  in  febribus  biliosis, 
atrabiliaribus  $  febribus  cum  vasorum  erethisino,  cum 
calore  immodico.  Cebrior  eorum  usus  commendan¬ 
dus  esset. 

12)  Clysmata  emollientia  et  obvolventia. 

Dantur  in  topica  irritatione,  siccitate,  defectu 

secretionis  mucosae,  e.  g.  in  diarrhoeis,  tenesmo,  dys¬ 
enteriis,  in  cholera,  et  sic  porro  $  sed  etiam  in  ad- 

fectionibus  spasticis,  helminthiasi  etc  Parantur  ex  de¬ 
coctis  mucilaginosis  e.  g.  seminum  lini,  avenae,  althaeae, 
vel  lactis  cum  oleo ;  pinguedine  oleo  jecoris,  aselli.  Clys- 
mata,  ex  amylo,  ex  decocto  pedum  vitulinorum  vel  ver¬ 
vecinorum,  Ichthyocollae  simul,  effectum  adstringentem 
quemdam  habent,  et  in  immodica  alvi  excretione  adhi¬ 
bentur. 

Adducenda  sunt  quaedam  clysmata 

s  p  e  c  i  a  t  i  m. 

a.  Obstipantia,  quae  alvum  nimiam  retinent:  pa¬ 
rantur  ex  decocto  Salep  drachma  semis  vel  una  ad  li¬ 
bram  unum  addita  drachma  una  vel  duabus  amyli*  In 
casibus  urgentibus  praebetur  infusum  Ipecacuanhae,  cui 
addenda  drachma  una  cerae  calidae.  In  nimina  sensi- 
litate  et  tenesmo  Opium  adhibendum. 

b.  Athelmintica*,  materiam  suppeditant  lac,  oleum, 
butyrum,  infusum  Valerianae,  Allium  sativum  decoc¬ 
tum,  semina  Cinae,  Sabadillae$  inprimis  si  vermes  in 
colo  vel  recto  nidulantur. 

c.  Analeptica;  infusa  vinosa,  aromatica  5  in  magna 
debilitatae 5  in  asphyxia  additur  tartarus  emeticus,  ad 
incitandam,  rafocillandam  vitam  in  instestinis,  quae 
juxta  observationes  medicorum  ultimo  moriuntur. 

d.  Expandentia  5  ad  talia  fumus  tabaci ,  aer  cale¬ 
factus,  vapores  adplicanturj,  quibus  intestina  expandun¬ 
tur  et  herniae  nonunquam  reponuntur.  Sic  H  i  p  p  0  c  r  a- 
tes  jam  in  morbo’ sic  dicto  „miserereuJ consilium  dedit, 
aeris  in  rectum  inflandi,  quo  facto  clysmata  adplicanda  sunt. 

e.  Clysmata  ex  tartaro  emetico  5  tria  quatuorve 
grana  adduntur  vehiculo  apto  $  agunt  fortiter  stimulando 
intestinum,  largas  alviductiones  producunt,  nec  non 
vomitum  excitant. 

Clysma  cum  quatuor  granis  in  hernia  incarcerata 
alvum  movebat,  et  repositionem  herniae  efficiebat,  Hic- 
magna  cautio  necessaria.  Dantur  in  torpidis  et  paraly- 


25 


ticis  intestini  adfectionibus  et  ubi  valida  derivatio  a  ce¬ 
rebro  instituenda,  ergo  in  asphyxiis,  maniis,  rabie, 
melancholia ,  apoplexia.  In  ileo  vitanda. 

f.  Ex  mercurio.  C  o  p  p  commendat  talia  ex  I — 2 — 
6  gr.  caloinelis  cum  uncia  semis  Gumini  arabici,  un¬ 
cia  una  et  semis  aquae  in  dolorificis  allectionibus  inte¬ 
stini  recti  ex  Haemorrhoidibus  et  incrassatione  membra¬ 
narum  hujus  organi.  Ex  sublimato  Roger  primus  con¬ 
suluit  et  quidem  2  —  3  gr.  in  libra  aquae  bis  de  die 
ad  sanandam  luem  5  P 1  i  s  s  0  n  contra  ulcera  syphilitica  in¬ 
testini  recti.  Reprehensa  sunt  a  nonnullis  medicis, 
quum  febrim  hecticam  inde  ortam  observassent.  Kopp 
laudat  contra  dysenteriam  solutionem  1/10 —  Vu  grani  cum 
uncia  una  et  semis  gummi  arabici ,  opii  grano  uno  et 
aquae  uncia  una. 

Adnexus  formularum  pro  enematibus* 

Rp.  Decocti  specierum  Althaeae 

uncias  decem 

Olei  olivarum  unciam 

M.  D.  S.  Pro  clysmate. 

Rp.  Aquae  tepidae  uncias  decem 

Solve 

Salis  amari  drachmas  sex . 
adde 

Olei  olivarum  unciam 

M.  D.  S.  Pro  clysmata. 

Rp.  Docti  Avenae  ' 

uncias  sex. 

Magnesiae  sulfuricae 

Oxymellis  simplicis 

aa  une  unam. 

Olei  lini  rec.  unciam . 

M.  D.  S.  Pro  clysmate. 


Berends. 

Rp.  Dcti.  specierum  Althaeae 

uncias  decem . 

Natri  sulfurici 
Aceti  vini  crudi 

aa  unc.  unam, 

Tartari  stibiati 

grana  duo . 

Olei  olivarum 

une.  unam  et  semis. 

M  D.  S.  Pro  clysraate. 

Rp.  Olei  Crotonis 

guttas  duas. 

—  Lini  unc.  duas. 

Dcti.  Avenae  unc .  quatitor, 

M.  D.  S.  Pro  clysmate. 

« 

Rp.  Amyli  puri 

drach.  unam  et  semis . 
Solve  in  aqua  ferv.  unc.  quatuor. 
adde 

Tinct.  opii  crocatae 

guttas  sex. 

M.  D.  S.  Pro  clysmate. 

Rp.  Furf.  tritici 

unc .  unam. 

Rad.  tarax 

unc.  semis. 

Cog.  c-  sufF.  quant.  aq.  com.  p.  V*  h. 
Sub  finem  coct.  adde. 

Florum  Chamom.  vulg. 

Rad.  Valerianae  min. 

unc.  semis. 

Coi.  S.  Pro  duobus  clysmatibus, 
Kaempfs  Visceralklystier ,  von  Re- 
rends  verbessert. 


Rp.  Rad.  Bistortae  drach.  ires . 

Capit  papav. 

drach .  quinque . 

Coq.  c.  aq.  font.  unc.  duodecim  ad 
Colaturam  unc .  quinque. 

S.  Pro  clysmate.  Richard . 

/t/9,  Rad.  taraxaci 

—  graminis  aa  ime.  unam. 

Conse,  coq.  c*  suff.  quant. 

Aq.  font.  pr.  V*  h. 

Coi.  fort.  express.  /i*6r.  unius. 

D.  S.  Pro  tribus  eneinatibus 
Cura  Kampfiana. 

Rp.  Flor.  Chamon  drach.  duas . 

Infund.  suff.  q.  aq.  com.  ferv.  ad 
Coi.  libr.  unius 
suspende 

Gummi-resinae  Asae  foetidae 
vitello  ovi  subactae  drach.  unam. 

D.  S.  Pro  quatuor  clysmatibus. 

Rp.  Herb.  Cicutae  drach.  unam . 

—  Malvae  drach.  duas. 

Coq.  c.  suff.  q.  a.  com.  p.  yA  h. 

Coi.  unc.  sex  adde 
Aq.  lauro- ceras. 

drach .  duas. 

D.  S.  Pro  duobus  clysmatibus. 

Rp.  Rad.  Althaeae  consc. 

unc.  seniis . 

Coq.  c.  suff.  q.  a  com.  p.  4A  h.  in 
Coi.  unc.  octo  solve 
Sal.  mirab.  Glaub. 

Electuar.  lenitiv.  aa  unc.  unam. 

M.  D.  S.  Pr.  douobus  clysmatibus. 


8 

Rp.  Pulv.  cort.  Peruviani  unc ,  unam. 

Coq.  c.  aq.  font.  libr.  unius 
Ad  remanentium  unc.  octo 
Colat,  adde 

Tinct.  anodyn.  compositae  scrup.  unum , 
Mucilag.  g.  arab.  unc.  unam. 

M.  D.S.  In  quatuor  partibus  divisum, 
omni  tertia  hora  clysma. 

• 

Rp.  Flor,  chamom.  vulgaris  unc.  samia. 

Rad.  valerian  sylv. 

Herbae  inenth.  pip.  aa  drach.  unam . 
Infunde  libr.  unius  aq.  ebuli. stet 
in  digest  ferv.  v.  cl.  p.  lA  h. 

Coi.  addae 

Olei  baccar,  lauri  unc.  semis. 

D.  S.  In  tribus  partibus  divi¬ 
sum,  omni  quarta  hora  clysma. 

Rp .  Aq.  font.  uncias  Ires 

Acet  vini  optimi  unc.  duas . 

Salis  culinar.  unc.  semis 
M.  D.  S.  pro  clysmate. 

Rp.  Seri  lact.  tainarnd.  unc.  sex. 

Salis  polychrest.  unc .  unam  et  semis 
Olei  lini  unc.  unam 

31.  D.  S.  pro  clysmate. 

Rp.  Aq.  calcis  unc.  sex 
Terrae  japon.  dr.duas 
M.  D.  S.  pro  clysmate. 

Rp.  Sacch.  albi  drach.  Ires. 

Vitell,  ovi  unius 
Aq.  chamom.  unc  tres. 

31.  D.  S.  pro  infantibus  tenellis. 


Hp .  Herb.  nialv.  consc. 

Flor,  chamom. 

Sem.  lini  cont. 

na  unc  duas. 

Coq.  c.  lact.  vacc  une.  sexdecim 
Coi.  lib.  unius  adde 
Olei  lini  une.  quatuor. 

M.  D.  S.  pro  duobus  clysmatibus. 

Hp.  Dcti.  cort.  querc.  une.  sex 
Vini  rubri  unciam 
M.  D.  S.  pro  enemate. 

Hp .  Decoct.  cort.  peruv.  une.  ocio 

Tinctui*,  anodyn.  compositae  scrup.  unum . 

G  umini  arab.  unciam 

M.  D.  S.  pro  quatuor  clysmatibus 

Hp,  Lact.  rec. 

Juscul.  carn.  vit.  na  une.  duas. 

Gelatinae  carn.  unciam 

M.  D.  S.  pro  duobus  clysmatibus. 

Iip.  Vitell.  ovi  unius 

Tere  c.  aq.  chamom  unc.  quatuor. 

M.  D.  S.  pro  clysmate.  Hildenbrand. 

Hp.  Mere.  subi,  corros.  gr.  y9  —  y«. 

Aq.  destill.  unc.  unam. 

Mucill.  g.  arab.  unc.  unam  el  semis 
Opii  puri  gr.  unum 

M.  D.  ad  vitr,  S.  pro  clysmate.  Kopp. 
Rp.  Terebinth  puriss. 

vit.  ovi  subactae  dr.  semis 
Electuarii  theriac  unc.  semis 
Lact.  vaccin.  unc.  quatuor. 

M.D.  S.  Lauwarm  zum  Cl.  Gegen  coli- 
•  quat.  Durchfalle.  van  Swieten. 

Theses  defendendae. 


I. 

Nicht  das  Alter  ,  sondern  das  Talent,  das  in  der 
Natur  Gegebene  aufzufassen,  aus  dem  Beobachteten 
richtige  Schliisse  zu  bilden,  bestimint  den  Werth  des 
Arztes. 

II* 

Epidemiae  homines  et  medicorum  famam  necant. 

III. 

Aetiologia  utilissimum  et  suavissimum  medicinae 
studium. 


IV. 

Non  omne  corpus  peregrinum  illico  e  v  ulnere  au¬ 
ferendum. 


V. 

Cave  tuis  aegris  statum  eorum  morbosum  et  virtu¬ 
tem  medicamenti  praescripti  explices. 

«  VI. 

Non  est  idem,  quo  tempore  capiatur  somnus. 

i 

VII. 

Ubi  mors  ad  januam  pulsat  ?  euthanasiam  aegro 
procurare  inter  sacerrima  nostra  pertinet  officia. 

T  o  1 1  e  n  y  i  therap.  gener 

VIII. 

VJnsere  Kleider  sind  Aequivalente  fur  die  Speisen. 

£  L  i  e  b  i  g}. 

IX. 

9  s 

Urbs  juvenibus  quod  navigatoribus  Charybdis. 

X. 

Opium  stimulans  haberi  nequit. 

XI. 

Hydropathia  rationali  medicinae  non  repugnat. 


XII. 

Nil  sperandum  de  pharmacologia  nisi  chemiae  arc¬ 
tius  jungitur.  * 

XIII. 

Sacra  vitae  anchora  est  Opium  bene  et  circum¬ 
specte  agentibus  ,  cymba  autem  Charontis  in  manu  im¬ 
periti  est,  seu  gladium  in  manu  furiosi ;  cavendum  ergo  ne 

'vapxoTtxa  fiant  J^xponxa. 


(Wedefs  Opiologia). 


